**PÁPAI TÖBBCÉLÚ KISTÉRSÉGI**

**TÁRSULÁS ELNÖKE**

**8500 Pápa, Csáky L. u. 12.**

**Előterjesztés**

**a Pápai Többcélú Kistérségi Társulás Társulási Tanács   
2013. április 25-i ülésére**

**1. napirend**

Tárgy: beszámoló a Pápai Többcélú Kistérségi Társulás 2012. évi költségvetésének végrehajtásáról

**Tisztelt Társulási Tanács!**

Az államháztartásról szóló 2011. évi CXCV. törvényben(továbbiakban: Áht.) foglaltak alapján a költségvetés végrehatásáról zárszámadást kell készíteni, és annak jóváhagyásáról rendeletet kell alkotni.

A többcélú kistérségi társulás költségvetésének összeállítására és költségvetési határozatának megalkotására, az erről történő elkülönített információ-szolgáltatásra, az előirányzat gazdálkodásra, az évközi és az év végi beszámolásra, az évközi pénzforgalmi jelentés készítésére az [Áht.](cdp://1/99200038.TV/) értelmében a helyi önkormányzatokra vonatkozó rendelkezéseket kell alkalmazni azzal, hogy a képviselő-testület hatáskörét a többcélú kistérségi társulás tanácsa gyakorolja, a polgármester részére meghatározott feladatokat a társulási tanács elnöke, a jegyző részére meghatározott feladatokat a többcélú kistérségi társulás munkaszervezetének vezetője látja el.

A társulás 2012. évi költségvetését a társulási tanács 3/2012.(II.3.) határozatával fogadta el 428 514 EFt kiadási és bevételi eredeti előirányzati főösszeggel, amely a bevételi többletek és a feladatok előirányzat igényének megfelelően - a társulási tanács döntései alapján – 442 851 EFt-ra módosult a végrehajtás során.

Az előirányzatok alakulását és a teljesítéseket a bevételek tekintetében az 1. számúmelléklet, a kiadások tekintetében a 2. számú melléklet tartalmazza részletesen. A módosított előirányzathoz viszonyítva a teljesítés a bevételi főösszeg esetében 98,90 %-ot, a kiadásoknál 95,30 %-ot mutat.

**Bevételek**

Az intézményi működési bevételek6 959 EFt-ban teljesültek,ami a módosított előirányzathoz viszonyítva 84,51 %-os az alábbiak szerint:

- sportrendezvények nevezési díjai 2 391 EFt-ban,

- a szélessávú internet hálózat üzemeltetők által megtérített frekvencia használati díj 1 124 EFt-ban,

- az alkalmazottak térítésének bevétele (telefondíj) 56 EFt-ban,

- a házi segítségnyújtás térítési díja 1 472 EFt-ban,

- a Csáky L. u. 12. szám alatti épület bérbeadásából 880 EFt-ban,

- az orvosi ügyeleten vér- és vizeletvizsgálatból befolyt összeg 102 EFt-ban,

- a költségvetési számlán lévő pénzeszközök után jóváírt kamat 569 EFt-ban

- továbbszámlázott rezsiköltség megtérítéséből 365 EFt-ban realizálódott.

A többcélú kistérségi társulás költségvetési támogatása347 718 EFt-banteljesült, mely a módosított előirányzathoz képest 100 %-os teljesítést mutat.

A normatív és normatív kötött felhasználású támogatások a közoktatási intézményi és szakszolgálati, a szociális alapszolgáltatási, a gyermekjóléti, a belső ellenőrzési és a mozgókönyvtári feladatellátásra, valamint a társulás általános működési kiadásai biztosításához került igénylésre az alábbiak szerint:

- a társulás, mint intézményfenntartó által ellátott feladatokhoz biztosított normatív hozzájárulás 79 446 EFt-ban,

- a normatív kötött felhasználású támogatások 262 685 EFt-ban realizálódtak,

- a 2012. évi kereset kiegészítések fedezetére biztosított központosított támogatás 5 490 EFt-ban teljesült,

- központosított előirányzat 2011. december havi bérkompenzációhoz 97 EFt.

A támogatásértékű működési bevételek52 471 EFt-on, a módosított előirányzathoz képest 100 %-on realizálódtak az alábbiak szerint:

- az orvosi ügyelet működtetésére 36 878 EFt finanszírozás folyt be a TB alaptól,

- egyes feladatok költségeinek megtérítésére az önkormányzatok 6 753 EFt-ot fizettek be,

- a munkaügyi központ által folyósított bértámogatás 8 840 EFt-ban realizálódott, mely a 8 fő közfoglalkoztatott illetményére és járulékára nyújtott fedezetet,

Előző évi központi költségvetési kiegészítésként 5 338 EFt bevétel képződött, amely 2011. évről pótlólag járó normatívák összege.

Pénzforgalom nélküli bevételek jogcímen 25 500 EFt előző évi pénzmaradvány igénybevételére került sor.

Összességében megállapítható, hogy a társulás tárgyévi bevételei a feladatokkal összhangban biztosították a pénzügyi egyensúlyt.

A bevételi főösszeg 437 986 EFt összegben teljesült, mely a módosított előirányzathoz viszonyítva 98,9 %-os teljesítést mutat.

**Kiadások**

A működési célú feladatok végrehajtása a tárgyévi költségvetés során biztosított volt. A 2012. évi gazdálkodás során a kiadások 422 026 EFt-tal 95,30 %-os teljesítést mutatnak.

A személyi juttatásokata társulás feladatellátásához közvetlenül kapcsolódó közalkalmazottak, egyéb bérrendszer hatály alá tartozó munkavállalók juttatásai teszik ki, mely a módosított előirányzathoz képest 97,25 %-on, 127 699 EFt-ban teljesült.

A munkaadókat terhelő járulékok a személyi juttatásokat terhelő, a munkáltató által fizetendő járulékokat tartalmazza, mely 32 645 EFt-ban, 95,07%-ban teljesült.

A költségvetési engedélyezett létszámkeret – 77 fővel – 100 %-os kihasználást mutat.

A dologi kiadások között a társulás működéséhez szükséges ügyviteli kiadások, szolgáltatások, rezsiköltségek, az orvosi ügyeleti feladatellátásban részt vevő háziorvosokkal kötött közreműködői szerződés alapján fizetett ügyeleti díjak, illetve a belső ellenőrzési feladatellátás díja szerepel, mely a módosított előirányzathoz képest 58 850 Ft-tal 99,25 %-os teljesítést mutat.

A pénzeszközátadás, egyéb támogatás jogcímen 202 832 EFt realizálódott, ami a módosított előirányzat 100 %-a. E jogcím az alábbi tételeket tartalmazza:

- az önkormányzatok részére 163 867 EFt normatív állami támogatás került továbbutalásra,

- non-profit szervezetek részére a kistérséghez tartozó településeken működő civil sportegyesületek éves teljesítménye alapján járó díjazásra, valamint a közoktatási intézmények keretén belül működő diáksportkörök utazási költségeinek támogatására 300 EFt került kifizetésre,

- a 2011. évi zárszámadás során igényelt póttámogatásból 5 065 EFt normatív állami támogatás került továbbutalásra az önkormányzatok részére.

A társulás 2012. évi előirányzatainak teljesítését – feladatonként és kiemelt előirányzatonként – a 5. számú melléklet, inak alakulását a 4. melléklet, a működési a bevételi és kiadási előirányzatok felhasználásának alakulását a 1. és 2. melléklet, a társulás által 2011. évre igényelt normatív és normatív kötött felhasználású támogatások teljesítését a 8. számú melléklet, a társulás által ellátott egyes feladatokra igényelt normatív állami és kiegészítő normatív állami támogatások egyes feladatok közötti átcsoportosítását a 10. számú melléklet, az önkormányzatokat megillető kiegészítő normatív állami támogatások jogcímenkénti és településenkénti kimutatását a 11. és 12. számú melléklet tartalmazza, a 2011. évi vagyonkimutatást, az immateriális javak és tárgyi eszközök állományának 2011. évi alakulását a 13. és 13/A. számú melléklet mutatja be.

Összefoglalva a Pápai Többcélú Kistérségi Társulás 2012. évi költségvetésének végrehajtását megállapítható, hogy:

* A társulási megállapodásban vállalt feladatok a társulási megállapodásban rögzítettek szerint ellátásra kerültek.
* A társulás gazdálkodása 2012. évben kiegyensúlyozott volt, a befolyt bevételek a folyó kiadásokra fedezetet nyújtottak, likviditási nehézségek a gazdálkodás folyamán nem merültek fel, így működési hitel felvételére nem volt szükség.
* Jelentős összegű hiány az orvosi ügyelet működtetése során keletkezett, mivel a TB által folyósított finanszírozás a kiadások 90,65 %-ára nyújtott fedezetet. A TB által nem finanszírozott működési hiány fedezetére a Társulás általános tartalékából került átcsoportosításra.
* A költségvetés főösszege az eredeti előirányzathoz viszonyítva 2,17%-kal emelkedett év közben.
* A kiadások teljesítése a módosított előirányzatot nem érte el. A működési előirányzatok fedezetet nyújtottak a társulási tanács döntéseinek, a társulási megállapodásban és jogszabályokban előírt feladatok végrehajtására.

A társulás 2012. évi pénzmaradvány elszámolását a 3. számú melléklet szerint javasoljuk elfogadásra. A 2012. évi módosított pénzmaradvány összege 7 423 EFt

A költségvetési általános tartalék a nem tervezett kiadásokra rendelkezésre állt. A gazdálkodás során - a kiemelt előirányzati jogcímeken belül – előirányzat túllépés nem fordult elő, a gazdálkodást veszélyeztető körülmény nem állt fenn.

A társulás számára igénybe vehető pályázati lehetőségek kihasználásával további források bevonására került sor, melyek a kötelező feladatok ellátásához biztosított normatív állami támogatások kiegészítésével hozzájárultak a hatékonyabb feladatellátáshoz.

A társulás mérlegének főösszege – 2010. évhez viszonyítva – 1,77 %-kal csökkent, ezen belül a befektetett eszközök mérleg szerinti értéke 4,05 %-kal csökkent, a saját tőke 3,56 %-kal csökkent.

Kérem a Tisztelt Társulási Tanácsot, hogy az előterjesztést megtárgyalni és a határozati javaslatnak megfelelően elfogadni szíveskedjen.

Pápa, 2013. április 17.

Kunszt Szabolcs

elnök

**Pápai Többcélú Kistérségi Társulás Társulási Tanács**

**/2013. (IV. 25.) határozata**

Pápai Többcélú Kistérségi Társulás Társulási Tanácsa az államháztartásról szóló 2011. évi CXCV. törvényben foglaltak alapján a Pápai Többcélú Kistérség Társulás 2012. évi költségvetése végrehajtásáról az alábbi határozatot hozza:

1. A Társulási Tanács a Pápai Többcélú Kistérségi Társulás 2012. évi költségvetése végrehajtását az e határozat 1., 2., 3., 4., 5., számú mellékletei szerint

437 986 EFt teljesített bevétellel,

422 026 EFt teljesített kiadással jóváhagyja.

1. A 2012. évi költségvetés módosított pénzmaradványát a 3. számú melléklet szerint 7 423 EFt-tal jóváhagyja.

3. E határozat 2013. napján lép hatályba.